als_Latn dik_Latn ron_Latn
Ky është transparenca, o Shpend Ahmeti?!
Komuna e Prishtinës e udhëhequr nga Lëvizja Vetëvendosje, respektivisht Shpend Ahmeti, në fillim të mandatit e kishte gojën plot transparencë, mirëpo me kalimin e kohës, kjo komunë është mbyllur në mënyrë hermetike për media.
Kjo nuk po ndodh vetëm me portalin tonë, ku gazetarët për një javë rresht kërkojnë përgjigje nga zyra për informim e Komunës së Prishtinës, mirëpo as zëdhënësja Miranda Mullafazliu e as shefja e kabinetit të Ahmetit, Fitore Pacolli nuk flasin. Edhe kur flasin ia gjuajnë topin njëra tjetrës, mirëpo përgjigje nuk japin.
Kjo mbyllje u ka ndodhur edhe mediave tjera në vend.
“Ka rreth dhjete dite qe Zyra per informim e Komunes se Prishtines ua ka bere bllok medieve. Urgjentisht, dikush duhet ta adresoje kete shqetësim ne organet kompetentet, te cilat un nuk e di cilat jane”, kështu ka shkruar në Facebook gazetari i “Zërit”, Mentor Buzhala.
E njëjta i ka ndodhur edhe gazetarit të Gazetës Tribuna, Jeton Ademi.
“Kjo eshte transparenca e komunes se Prishtines e cila udhehiqet nga Shpendi i Vetvendosjes. Eshte nja nga institucionet ma te papergjegjshme ne raport me gazetaret. As pas tri ditesh nuk kam arrite te marre nje pergjigje ne lidhje me disa pyetje qe ua kam parashtruar. Pervoja tilla besoj se ka secili gazetar qe percjell kete komune”, ka shkruar Ademi.
Hiq më mirë nuk ka kaluar as gazetarja e Kohës Ditore, Artiana Matoshi. “Neser behen 1 muje prej kur i kam marr pergjigjet e fundit prej zyres per informim ne Komunen e Prishtines. Sa do qe Kryetari Shpend Ahmeti dhe nenkryetari Dardan Sejdiu me kan premtu qe kane me bisedu me zyren per medie, une prap vazhdoj te mos marr pergjigje. Arsyetimet jan aq te kota sa qe kane fillu me me irritu. E tmerrshme se si ajo zyre qe paguhet per me mu pergjigj mu edhe krejt kolegeve te mij, nuk eshte asapk pergjegjese dhe i mbyll dyert !! A duhet dikush me marr masa a jo?!”, ka shkruar ajo në Facebook. /
als_Latn als_Latn als_Latn als_Latn als_Latn als_Latn als_Latn als_Latn